cyanic-selkie/wikianc huggingface dataset:
ஆர். பி. சௌத்ரி
'''ஆர். பி. சௌத்ரி'(R. B. Choudary'') ஓர் இந்திய திரைப்படத் தயாரிப்பாளர் ஆவார். இவர் தமிழ், தெலுங்கு, மலையாளம், இந்தி போன்ற மொழிகளில் திரைப்படம் தயாரித்துள்ளார். இவர் சூப்பர் குட் பிலிம்ஸ் திரைப்பட தயாரிப்பு நிறுவனத்தின் தலைவராகவும் உள்ளார். இவர் தமிழ் மற்றும் தெலுங்கு திரைப்படத்தின் மூலம் 3 முறை பிலிம்பேர் விருது பெற்றுள்ளார். இவர் தமிழ்த் திரைப்பட நடிகர்களான, ஜித்தன் ரமேஷ் மற்றும் ஜீவா ஆகியோர்களின் தந்தையுமாவார்.
வெளி இணைப்புகள்
பகுப்பு:வாழும் நபர்கள் பகுப்பு:பிலிம்பேர் விருதுகள் வென்றவர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:சென்னை திரைப்படத் தயாரிப்பாளர்கள்
லுட்விக் மீஸ் வான் டெர் ரோ
லுட்விக் மீஸ் வான் டெர் ரோ (Ludwig Mies van der Rohe) (இயற்பெயர்: மரியா லுட்விக் மைக்கேல் மீஸ்(மார்ச் 27, 1886 – ஆகஸ்ட் 17, 1969) ஒரு கட்டிடக் கலைஞராவார். இவர் ஜெர்மனியில் பிறந்தவர்.
இருபதாம் நூற்றாண்டின் புகழ்பெற்ற கட்டிடக்கலைஞர்களுள் ஒருவராக விளங்கினார். நவீன கட்டிடக்கலையின் முன்னோடிகளுள் ஒருவராக இவர் கருதப்படுகிறார். கண்ணாடி, உருக்கு ஆகிய கட்டிடப் பொருட்களைப் பயன்படுத்தி எளிமையான வடிவங்களைக்கொண்ட கட்டிடங்களை இவர் வடிவமைத்தார். "குறைவே நிறைவு" (Less is More) என்ற இவரது கூற்று கட்டிடக்கலை உலகில் மிகவும் பிரபலமானது.
ஜெர்மனியில் இவர்
ஜெர்மனியிலுள்ள ஆச்சென் என்னும் ஊரில் பிறந்தார். ஆரம்பத்தில் இவரது குடும்பத் தொழிலான கல் செதுக்கும் தொழிலில் ஈடுபட்டிருந்தார். பின்னர் பெர்லின் நகருக்குச் சென்று அங்கே புரூணோ போல் என்பவருடைய அலுவலகத்தில் பணிபுரிந்தார். 1908 ல் பீட்டர் பெஹ்ரென்ஸ் (Peter Behrens) என்பவருடன் பணிபுரியத் தொடங்கிய மீஸ் 1912 வரை அங்கேயே இருந்தார். ஒரு கல் செதுக்குபவரின் மகனாயிருந்து பெர்லின் நகரத்தின் உயர் குடியில் ஒருவராக உயர்ந்த இவர் இதனை வெளிப்படுத்தும் வகையில் தனது பெயரையும் மாற்றிக் கொண்டார். 1910 களிலும், 1920 களிலும் பெஹ்ரென்ஸ் அவர்களுடைய செல்வாக்கின் கீழ் அவருடைய தனித்துவமான வடிவமைப்பு அணுகுமுறையை வளர்த்து, அதையே தன் நீண்ட வாழ்நாள் முழுதும் கடைப்பிடித்தார். இவருடைய இந்த அணுகுமுறை உயர்நிலை அமைப்புத் தொழில்நுட்பத்தையும், பிரஷ்யச் செந்நெறிப் போக்கையும் (Prussian Classicism) அடிப்படையாகக் கொண்டது.
மாணிக்கவாசகம் சுந்தரம்
மாணிக்கவாசகம் சுந்தரம் அல்லது '''சு. மாணிக்கவாசகம்' (ஆங்கிலம்: Manikavasagam s/o Sundram அல்லது S. Manikavasagam; மலாய்: Manikavasagam Sundram; சீனம்: 马尼卡瓦萨甘圣日) (பிறப்பு: 27 சூன் 1965) என்பவர் ஒரு மலேசிய அரசியல்வாதி; ஒரு சமூகச் செயற்பாட்டாளர்; 2008 முதல் 2013 வரை மலேசியா சிலாங்கூர் மாநிலத்தின் காப்பார் மக்களவை தொகுதியின் (Kapar Federal Constituency'') நாடாளுமன்ற உறுப்பினராகப் பதவி வகித்தார். )
2008-ஆம் ஆண்டு, பாக்காத்தான் ராக்யாட் (Pakatan Rakyat) எதிர்க் கூட்டணியின் மக்கள் நீதிக் கட்சியில் (People's Justice Party) (பிகேஆர்) உறுப்பினராக நாடாளுமன்றத்திற்கு தேர்ந்தெடுக்கப்பட்டார். முன்பு இந்தத் தொகுதி பாரிசான் நேசனல் (Barisan Nasional) கூட்டணியின் கீழ் இருந்தது.
மலேசிய நாடாளுமன்றத்திற்கு தேர்வு செய்யப் படுவதற்கு முன்பு, இவர் இந்து உரிமைகள் போராட்டக் குழு (Hindu Rights Action Force) அல்லது இண்ட்ராப் (HINDRAF) அமைப்பின் முக்கியத் தலைவராக இருந்தார்.
தலைமைப் பதவி துறப்பு
2008 டிசம்பர் மாதம், பி.கே.ஆர் கட்சியை விட்டு விலகுவதாக அறிவித்தார். சிலாங்கூர் மாநிலத்தின் பி.கே.ஆர் கட்சியின் தலைமையின் மீதான ஏமாற்றத்தைக் காரணம் காட்டினார். எனினும் இறுதியில் பி.கே.ஆர் கட்சியில் அவர் வகித்த தலைமைப் பதவியை மட்டும் துறப்பு செய்தார். ஆனால் கட்சியில் இருந்து விலகவில்லை.
நீதிமன்ற கைது ஆணை
ஜூன் 2009 இல், மலேசிய தமிழ்த் திரைப்பட நடிகையின் மரணம் தொடர்பான விசாரணையில்; சாட்சியம் அளிப்பதற்கான நீதிமன்ற ஆணைக்கு பதிலளிக்க மாணிக்கவாசகம் சுந்தரம் மறுத்தார். அதனால் அவருக்கு கைது ஆணை பிறப்பிக்கப்பட்டது.
புக்கிட் மெலாவத்தி தொகுதியில் தோல்வி
2013 மலேசியப் பொதுத் தேர்தலில் அவர் காப்பார் மக்களவை தொகுதியில் போட்டியிடுவதற்கு பி.கே.ஆர் கட்சியின் தலைமைத்துவம் அனுமதிக்கவில்லை.
மாறாக அவர் சிலாங்கூர் மாநிலச் சட்டமன்றத்தின் புக்கிட் மெலாவத்தி மாநிலத் தொகுதியில் (Bukit Melawati State Constituency) போட்டியிட்டார். இருப்பினும் அம்னோ (UMNO) வேட்பாளரிடம் தோல்வி அடைந்தார்.
பிகேஆர் கட்சியில் இருந்து இடைநீக்கம்
2014-இல் சிலாங்கூர் மாநில முதல்வர் காலிட் இப்ராகிமுக்கு (Selangor Chief Minister Khalid Ibrahim) எதிராக "பண அரசியல்" குற்றச்சாட்டுகளை மாணிக்கவாசகம் சுந்தரம் முன்வைத்தார். அதற்காக அவர் பிகேஆர் கட்சியில் இருந்து இடைநீக்கம் செய்யப்பட்டார். பின்னர் அவரின் இடைநீக்கம் நீக்கப்பட்டது. அதன் பிறகு, பிகேஆர் கட்சியின் சிலாங்கூர் மாநிலத் தலைவர் பதவிக்கு போட்டியிடுமாறு சிலாங்கூர் முதலமைச்சர் காலிட் இப்ராகிமுக்கு சவால் விடுத்தார்.
சிலாங்கூர் முதலமைச்சருக்கு சவால்
இருப்பினும் மாணிக்கவாசகம் சுந்தரம் சிலாங்கூர் மாநிலத்தின் பிகேஆர் தலைமை பதவிக்கு (Selangor Division PKR Chief Post) போட்டியிட்டு வென்றார். இந்த நிகழ்வுகளின் பின்னணியில், 2014-ஆம் ஆண்டில் காலிட் இப்ராகிம் தன் முதலமைச்சர் பதவியையும் இழக்க வேண்டி வந்தது.
7 ஏப்ரல் 2018-இல், அவர் மலேசிய மக்கள் கட்சியில் (Malaysian People's Party) மீண்டும் இணைவதாக அறிவித்தார். 2018 மலேசிய பொதுத் தேர்தலில்; காப்பார் நாடாளுமன்றத் தொகுதிக்கும் (Kapar Parliamentary Seat); சிலாங்கூர் மாநில மேரு தொகுதிக்கும் (Meru State Seat); மலேசிய மக்கள் கட்சியின் கீழ் போட்டியிட்டார். ஆனால் இரண்டிலும் தோல்வி அடைந்தார்.
வெளி இணைப்புகள்
பகுப்பு:மலேசிய நபர்கள் பகுப்பு:மலேசிய இந்தியர்கள் பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:மலேசியாவில் அரசியல் பகுப்பு:மலேசிய இந்திய நாடாளுமன்ற உறுப்பினர்கள்
ஆறுமுகநேரி பிரம்மசக்தி என்ற கற்குவாலைய்யன் கோயில்
ஆறுமுகநேரி பிரம்மசக்தி என்ற கற்குவாலைய்யன் கோயில் தமிழ்நாட்டில் தூத்துக்குடி மாவட்டம், ஆறுமுகநேரி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கல்கத்தா வங்கி
கல்கத்தா வங்கி (தற்போதைய பாரத ஸ்டேட் வங்கியின் முன்னோடி) 1806 சூன் 2இல், ரிச்சர்டு வெல்லீசுலி என்பவரால் தொடங்கப்பட்ட வணிக வங்கியாகும். மராத்தா, திப்பு சுல்தான் ஆகியோருக்கு எதிரான போருக்கு தேவையான நிதியை திரட்டுவதற்காகவே இவ்வங்கி நிறுவப்பட்டது. இதுவே இந்தியாவில் தொடங்கப்பட்ட முதலாவது வங்கியாகும். இவ்வங்கி, 1809 சனவரி 2 அன்று வங்காள வங்கி என பெயர்மாற்றம் செய்யப்பட்டது.
கிளைகள்
வங்காள வங்கி, ரங்கூன் (1861), பாட்னா (1862), மிர்சாபுர் (1862), பெனாரசு (1862) ஆகிய இடங்களில் தனது கிளைகளைத் துவங்கியது. 1862ஆம் ஆண்டில் டாக்காவில் இயங்கிய டாக்கா வங்கியை (தொடக்கம் 1846) தன்னுடன் இணைத்துக் கொண்டு தனது கிளையைத் தொடங்கியது. தொடர்ந்து கான்பூரில் தனது அடுத்த கிளையைத் தொடங்கியது.
இணைப்பு
1921 சனவரி 27 அன்று இவ்வங்கியும், இதர இரு மாகாண வங்கிகளான மதராஸ் வங்கி, பம்பாய் வங்கியுடன் இணைக்கப்பட்டு இந்திய இம்பீரியல் வங்கி என்ற புதிய வங்கி தொடங்கப்பட்டது. இந்திய வங்கிகளை கட்டுப்படுத்தி நெறிப்படுத்தும் இந்திய நடுவன் வங்கியான பாரத ரிசர்வ் வங்கி, இந்திய இம்பீரியல் வங்கியை பாரத ஸ்டேட் வங்கி என 1955 ஏப்ரல் 30 அன்று பெயர் மாற்றம் செய்தது.
மேலும் காண்க
பகுப்பு:இந்திய வங்கிகள் பகுப்பு:செயற்படாத இந்திய வங்கிகள் பகுப்பு:மேற்கு வங்காளத்தின் வரலாறு
கொடநாடு காட்சி முனை
கோடநாடு காட்சி முனை (Kodanad View point) இந்தியாவின் தமிழ்நாடு மாநிலத்திலுள்ள நீலகிரி மாவட்டம் கோத்தகிரி நகரில் அமைந்துள்ள ஒரு சுற்றுலா தளமாகும்.
அமைவிடம்
நீலகிரி மாவட்டத்தின் கிழக்கு கோடியில் கோத்தகிரிக்கு கிழக்கே 18 கிலோமீட்டர் தொலைவில் 11°31′29″வடக்கு 76°54′57″கிழக்கு என்ற அடையாள ஆள்கூறுகளில் கொடநாடு காட்சி முனை அமைந்துள்ளது. கடைக்கோடியில் இந்த இடம் அமைந்துள்ள காரணத்தால் விளிம்புநிலை நாடு என்றும் இப்பகுதி அழைக்கப்படுகிறது
புற இணைப்புகள்
பகுப்பு:நீலகிரி மாவட்ட சுற்றுலாத் தலங்கள்
ஹேம் நாக் பாபுஜி
ஹேம் நாக் புரொடக்சன்ஸ் என தன் பெயரிலேயே தயாரிப்பு நிறுவனத்தைத் தொடங்கி பட படங்களை தயாரித்துள்ளார், சில படங்களில் நடித்தும் இருக்கிறார். இவர் தனது திரைப்ப நிறுவனத்தில் காளி, கர்ஜனை, சுயம்வரம் உள்ளிட்ட திரைப்படங்களை தயாரித்துள்ளார். பல படங்களுக்கு நிதியாளராகவும், விநியோகஸ்தராகவும் இருந்துள்ளார்.
இறப்பு
ஹேம் நாக் பாபுஜி மூப்பின் காரணமாக 6, பெப்ரவரி, 2023 அன்று சென்னையில் இறந்தார்.
குறிப்புகள்
பகுப்பு:தமிழ்த் திரைப்படத் தயாரிப்பாளர்கள் பகுப்பு:2023 இறப்புகள்
இராணுவ உளவியல்
இராணுவ உளவியல் அல்லது படைத்துறை உளவியல் (Military psychology) என்பது ஆராய்ச்சி, வடிவமைப்பு, உளவியல் கோட்பாடுகள் மற்றும் புரிதல் மற்றும் ஊகம் நோக்கிய அனுபவத் தரவின் பயன்பாடு, இராணுவ நடவடிக்கைகள் முன்னெடுக்கப்படுவதவை விரும்பாத, அச்சுறுத்தக்கூடிய அல்லது குறிப்பிடத்தக்க ஆபத்தாகக் கருதப்படும் நட்பு அல்லது எதிரிப் படைகள் அல்லது குடிமக்களின் நடத்தையை ஊகித்து நடத்தையை எதிர்கொள்ளல் ஆகும். இராணுவ உளவியல் படைத்துறையினரால் பயன்படுத்தப்பட்ட கருவிக்குள் வேறுபட்ட உளவியல் ஒழுங்குமுறைகளின் உபக்கிளை குழுக்களை மாற்றுகிறது. அத்துடன் படைத்துறைக் கருவிகள் எல்லாம் போரின் மன அழுத்தங்களில் இருந்து படைகள் மீண்டு சிறப்பாக இருக்கும் அதேவேளை, எதிரிப்படைகள் எளிதாக வெற்றியடையாது நிரந்தரமற்ற தன்மையில் வைக்கும் உளவியல் கொள்கைகளைப் பயன்படுத்துகிறது.
வெளி இணைப்பு
பகுப்பு:படைத்துறை உளவியல்
நெடுங்குளம் செல்லாண்டி அம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர். காமராஜ்
'''ஆர். காமராஜ்''' ஓர் தமிழக அரசியல்வாதி. 2011 ஆண்டு சட்டப்பேரவைக்கு நன்னிலம் தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டு, தமிழக அரசின் உணவுத் துறை அமைச்சராக பணியாற்றினார். இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர். 2016 ஆண்டு மீண்டும் சட்டமன்றத் தேர்தலில் வெற்றிபெற்று, உணவு மற்றும் உணவுப்பொருள் வழங்கல், நுகர்வோர் பாதுகாப்பு, விலைக் கட்டுப்பாடுத் துறை அமைச்சராக நியமிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:திருவாரூர் மாவட்ட நபர்கள் பகுப்பு:1960 பிறப்புகள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
புரேவி புயல்
புரேவி புயல் (Cyclone Burevi) என்பது வங்கக் கடலில் உருவான ஒரு வெப்ப மண்டலச் சூறாவளி ஆகும். இது இலங்கை மற்றும் இந்தியாவின் தெற்குப் பகுதிகளை நோக்கி நகர்ந்த புயலாகும். இது 2020 ஆம் ஆண்டில் வட இந்தியப் பெருங்கடல் சூறாவளிப் பருவ காலத்தில் ஒன்பதாவது காற்றழுத்தத் தாழ்வு மண்டலம் மற்றும் பெயரிடப்பட்ட ஐந்தாவது புயலாகும். இது நவம்பர் 28 ஆம் நாள் வங்கக்கடலில் தாழ்வழுத்தப் பகுதியாக உருவானது. நவம்பர் 30 அன்று இது காற்றழுத்தத் தாழ்வு மண்டலமாக உருவானது. அதற்கடுத்த நாளில் இது புயலாக (அ) சூறாவளியாக உருவெடுத்தது.
வானிலை வரலாறு
நவம்பர் 28, அச்சே கடற்கரையில் ஒரு குறைந்த அழுத்த பகுதி உருவானது. இது படிப்படியாக நவம்பர் 30 அன்று ஒரு காற்றழுத்தத் தாழ்வு மண்டலமாகத் தீவிரமடைந்தது. அதே நாளில் கூட்டு சூறாவளி எச்சரிக்கை மையம் (JTWC) கணினியில் ஒரு வெப்பமண்டல சூறாவளி உருவாக்க எச்சரிக்கையை வெளியிட்டது. டிசம்பர் 1 அன்று ஒ.ச. நே 3:00 இல், தாழ்வழுத்த மண்டலமானது ஆழ்ந்த காற்றழுத்தத் தாழ்வு மண்டலமாக மாறியது. இந்திய வான்வெளி ஆய்வுத்துறை மற்றும் கூட்டு சூறாவளி எச்சரிக்கை மையம் ஆகிய இரு அமைப்புகளுமே ஒ.ச.நே 15.00 மணியளவில் இந்த ஆழ்ந்த காற்றழுத்தத் தாழ்வு மண்டலமானது ”சூறாவளி புயல்” அல்லது ”வெப்ப மண்டல சூறாவளி” யாக மாறிவிட்டதாகவும், இச்சூறாவளிக்கு “புரேவி” என்ற பெயரளித்தும் அறிவிப்பினை வெளியிட்டன. இந்தச் சூறாவளி அல்லது புயலுக்கான பெயர் மாலத்தீவினால் பரிந்துரைக்கப்பட்டது. டிசம்பர் 2 ஆம் தேதி 15:00 ஒ.ச. நேரத்தில், புரேவி அதன் உச்ச தீவிரத்தை ஒரு மணி நேரத்திற்கு 45 மைல் (மணிக்கு 72 கிமீ / மணி) வேகத்தில் 1 நிமிட நீடித்த காற்று மற்றும் 996 மில்லிபார் பாரோமெட்ரிக் அழுத்தத்துடன் அடைந்தது. சிறிது நேரத்திற்குப் பிறகு, புரேவி இலங்கையின் கிழக்கு கடற்கரையில் நிலச்சரிவை ஏற்படுத்தியது என்றும் இலங்கை வானிலை ஆய்வுத் துறை தெரிவித்துள்ளது.
முன்னேற்பாடுகள்
புயல் உருவானதைத் தொடர்ந்து தமிழ்நாடு, தெற்கு கேரளம் மற்றும் இலங்கை ஆகிய பகுதிகளுக்கு எச்சரிக்கை அறிவிப்புகள் வெளியிடப்பட்டன.
இலங்கை
இலங்கை வானிலை ஆய்வுத் துறையினால் ஒரு சிவப்பு எச்சரிக்கை விடுக்கப்பட்டது.புரேவிக்கு முன்கூட்டியே, இலங்கையின் வானிலை ஆய்வு அலுவலகம் புயல் தாக்கம், திடீர் வெள்ளம், வீடுகள் மற்றும் மின் இணைப்புகளுக்கு சேதம் ஏற்படுமென எச்சரித்தது. சிவப்பு எச்சரிக்கையும் வழங்கப்பட்டது. இலங்கையில் டிசம்பர் 2 முதல் மீன்பிடி மற்றும் கடற்படை நடவடிக்கைகள் நிறுத்தப்படும் என்று எதிர்பார்க்கப்படுவதாக இந்திய வானிலை ஆய்வுத்துறை தெரிவித்தது. இலங்கையின் கிழக்கு கடற்கரைக்கு இந்திய வானிலை ஆய்வுத்துறை புயல் எச்சரிக்கைகளையும் வெளியிட்டது. திருகோணமலை மாவட்டத்தில் 237 நிவாரண மையங்கள் திறக்கப்பட்டுள்ள நிலையில், நாட்டின் கிழக்கு கடற்கரையில் 75,000 க்கும் மேற்பட்ட மக்கள் வெளியேற்றப்பட்டனர். புயல் காரணமாக வடக்கு மாகாணம் மற்றும் கிழக்கு மாகாணத்தில் குறைந்தது டிசம்பர் 4 வரை பள்ளிகள் மூடப்பட்டன.
இந்தியா
டிசம்பர் 2 அன்று, இந்திய வானிலை ஆய்வுத்துறை தெற்கு தமிழ்நாடு மற்றும் தெற்கு கேரளாவுக்கு ஒரு ஆரஞ்சு எச்சரிக்கையை வெளியிட்டது. இது டிசம்பர் 3 ஆம் தேதிக்குள் சிவப்பு எச்சரிக்கையாக மாற்றப்பட்டது.
தமிழ்நாடு
தூத்துக்குடி மாவட்டத்தில் 63 நிவாரண மையங்கள் திறக்கப்பட்டன, அங்கு பாசன ஏரிகளில் கடல் நீர் புகுவதைத் தடுக்க 30,000 மணல் மூட்டைகள் தயார்நிலையில் வைக்கப்பட்டன.
கேரளா
நவம்பர் 30 அன்று திருவனந்தபுரம், ஆலப்புழா, கொல்லம் மற்றும் பந்தனம்திட்டா மாவட்டங்களுக்கு ஒரு சிவப்பு எச்சரிக்கை விடப்பட்டது. அதே நேரத்தில் கோட்டயம், இடுக்கி மற்றும் எர்ணாகுளம் மாவட்டங்களுக்கு ஆரஞ்சு எச்சரிக்கையும் விடப்பட்டது. இந்தப் பகுதிகளில் உள்ள அதிகாரிகள் 2000 இற்கும் மேற்பட்ட நிவாரண மையங்களைத் திறந்து வைத்திருப்பதுடன், டிசம்பர் 3 முதல் 6 வரை மீன்பிடிக்கக் கடலுக்குள் செல்வதைத் தடையும் செய்தனர்.
இலங்கை
யாழ்ப்பாணத்தில் ஏற்பட்ட புயலின் போது ஒரு மீனவர் காணாமல் போனதாக மாவட்ட பேரிடர் மேலாண்மை அலுவலகம் தெரிவித்துள்ளது. புரேவி இலங்கையில் கனத்த மழைப்பொழிவைத் தந்துள்ளது. அதிகபட்சமாக 203.5 மில்லிமீட்டர் (8.012 அங்குலம் மழைப்பொழிவானது ஆலம்பில் பகுதியில் பதிவாகியுள்ளது. பேரிடர் மேலாண்மை மையத்தின் அறிவிப்பின்படி, 15 வீடுகள் முழுவதுமாக அழிந்துள்ளதாகவும், 192 வீடுகள் பகுதியளவு சேதமடைந்துள்ளதாகவும் அறியப்படுகிறது.
தமிழ்நாடு மற்றும் புதுச்சேரி
புரேவியின் காரணமாக, தமிழ்நாட்டில் 9 பேர் இறந்துள்ளனர். வெல்லிங்டன் அணைக்கட்டின் தண்ணீர் அளவு வெள்ள அபாய எல்லையைத் தாண்டியது. வெள்ளம் காரணமாக பல கிராமங்கள் சென்னையிலிருந்து துண்டிக்கப்பட்டன. கடலூர் மாவட்டத்தில் உள்ள சிதம்பரம் நடராசர் கோயில் 340 மி.மீ (13.386அங்குலம்) மழைப்பொழிவின் காரணமாக வெள்ளத்தால் சூழப்பட்டும், வெள்ள நீர் உட்புகுந்தும் காட்சியளிக்கிறது. பரதம்பட்டம் பகுதியில் விவசாய நிலங்கள் வெள்ளநீரால்மூழ்கி சேதமடைந்துள்ளன.
புதுச்சேரியில், மழைப்பொழிவன் அளவானது, 2020 டிசம்பர் 4 அன்ற நிலைப்படி, 138 மி.மீ (5.433 அங்குலம்) என்ற அளவில் இருந்தது. புதுச்சேரி நகரத்தில், திசம்பர் 3 அன்று மின் இணைப்பானது துண்டிக்கப்பட்டிருந்தது. புதுச்சேரிப் பகுதியில் மரங்கள், பயிர்கள் மற்றும் குடிசைகள் சேதமடைந்தது அறிவிக்கப்பட்டுள்ளது.
மேற்கோள்கள்
பகுப்பு:2020 நிகழ்வுகள் பகுப்பு:இந்தியாவில் சூறாவளிகள்
வளர்ந்துவரும் ஆதாரங்களின் மேற்கோள் குறியீட்டெண்
வளர்ந்துவரும்  ஆதாரங்களின் மேற்கோள் குறியீட்டெண் (Emerging Sources Citation Index-ESCI) என்பது 2015ஆம் ஆண்டு முதல் தாம்சன் ராய்ட்டர்ஸ் மற்றும் இப்போது கிளாரிவேட் மூலம் வெளியிடப்படும் மேற்கோள் குறியீட்டெண் ஆகும். வெளியீட்டாளரின் கூற்றுப்படி, குறியீட்டில் "பிராந்திய முக்கியத்துவம் மற்றும் வளர்ந்து வரும் அறிவியல் துறைகளின் சக மதிப்பாய்வு செய்யப்பட்ட வெளியீடுகள்" அடங்கும்.
வளர்ந்துவரும்  ஆதாரங்களின் மேற்கோள் குறியீட்டெண் மற்ற கிளாரிவேட் குறியீடுகளுடன் அறிவியல் வலை மூலம் அணுகப்படுகிறது. சூன் 2021 நிலவரப்படி, வளர்ந்துவரும்  ஆதாரங்களின் மேற்கோள் குறியீட்டெண்ணில் குறியிடப்பட்ட அனைத்து ஆய்விதழ்களும் ஆய்விதழ் மேற்கோள் அறிக்கைகளில் சேர்க்கப்பட்டுள்ளன. ஆய்விதழ்கள் தாக்கக் காரணியைப் பெறவில்லை என்றாலும், இவை பிற இதழ்களின் தாக்கக் காரணிகளைக் கணக்கிடுவதற்கு மேற்கோள்களை வழங்குகின்றன.
சேர்த்தல் அளவுகோல்கள்
வளர்ந்துவரும்  ஆதாரங்களின் மேற்கோள் குறியீட்டெண்ணில் ஆய்விழைச் இணைக்க, ஆய்விதழ்கள் கீழ்க்கண்ட பண்புகளைக் கொண்டிருக்க வேண்டும்.
திறனாய்வு
ஜெப்ரி பீல், கிளாரிவேட் தயாரித்த தரவுத்தளங்களில், வளர்ந்துவரும்  ஆதாரங்களின் மேற்கோள் குறியீட்டெண் இணைவது மிகவும் எளிதானது என்றும், இதன் விளைவாகப் பல ஏமாற்று ஆய்விதழ்கள் உள்ளன என்றும் வாதிட்டார்.
வெளி இணைப்புகள்
பகுப்பு:இணைய தரவுதளங்கள் பகுப்பு:ஆய்வு முறைகள்
அகிலா தனஞ்செய
தனிப்பட்ட வாழ்க்கை
இவர் மொரட்டுவாவைச் சேர்ந்த ஒரு தச்சர் குடும்பத்தைச் சேர்ந்தவர் ஆவார். தனஞ்சய, பனதுராவின் மொரட்டுவ மகா வித்யாலய பனாதுரா மகாநாம நவோத்யா வித்யாலயாவில் படித்தார். இந்தியத் துடுப்பாட்ட அணிக்கு எதிரான இரண்டாவது ஒருநாள் போட்டிக்காக இலங்கை ஒருநாள் அணிக்கு தேர்வு செய்யப்படுவதற்கு இரண்டு நாட்களுக்கு முன்பு, அவர் தனது நீண்டகால தோழியான நெத்தலி டெக்ஷினியை 22 ஆகஸ்ட் 2017 அன்று திருமணம் செய்து கொண்டார். மொரட்டுவாவின் ரமாடியா ரன் மால் ஹாலிடே ரிசார்ட்டில் திருமணம் நடைபெற்றது. மேலும் இரண்டு சுழற்பந்து வீச்சாளர்களான ரங்கனா ஹெராத் மற்றும் அஜந்தா மெண்டிஸ் ஆகியோர் சாட்சிகளாக கையெழுத்திட்டனர்.
உள்நாட்டு போட்டிகள்
தொடக்க இலங்கை பிரீமியர் லீக்கில் வயம்பா யுனைடெட் அணிக்காக விளையாட தேர்வு செய்யப்பட்டார். நாகேந்திரன் ஆகாஷ் அணிக்கு எதிரான தன்னுடைய இரண்டாவது போட்டியில் அவர் 18 ஓட்டங்களைை விட்டுக் கொடுத்து மூன்று இலக்குகளை கைப்பற்றினார். மட்டையாளர்கள் இவரின் பந்துவீச்சில் ஓட்டங்களை எடுக்க சிரமப்பட்டனர்.
2013 ஐபிஎல் ஏலத்தில், தனஞ்சயா தனது அடிப்படை விலையான $ 20,000 க்கு சென்னை சூப்பர் கிங்ஸ் அணியால் ஒப்பந்தத்தில் எடுக்கப்பட்டார். 2018 ஆம் ஆண்டில் நடந்த இந்தியன் பிரீமியர் தொடரில் இவர் மும்பை இந்தியன்ஸ் அணிக்காக தேர்வானார்.
மார்ச் 2018 இல், அவர் 2017–18 சூப்பர் ஃபோர் மாகாண போட்டிகளுக்கான காலியின் அணியில் இடம் பெற்றார். ஆகஸ்ட் 2018 இல், அவர் கொழும்பின் அணியில் 2018 எஸ்.எல்.சி டி 20 லீக்கில் இடம் பெற்றார். மார்ச் 2019 இல், அவர் 2019 சூப்பர் மாகாண ஒருநாள் போட்டிக்கான கொழும்பு அணியில் இடம் பெற்றார்.
துவக்க காலம்
வலைப் பயிற்சியின்போது இவரின் சிறப்பான பந்து வீச்சினால் கவரப்பட்ட மஹேல ஜெயவர்தன இவரை தேசிய அணியில் இடம் பெறச் செய்தார் ஆனால் அதற்கு முன்பாக இவர் எந்த ஒரு முதல்தர துடுப்பாட்டப் போட்டிகளிலும் பட்டியல் போட்டிகளிலும் இருபது-20 போட்டிகளிலும் விளையாடவில்லை இதனால் இவரின் தேர்வு சர்ச்சைக்குள்ளானது.
இது 2012 ஐசிசி உலக இருபதுக்கு -20 இறுதி அணியில் இடம் பெற வழிவகுத்தது. உலக இருபதுக்கு 20 போட்டியின் தகுதிச் சுற்றுப் போட்டியில் நியூசிலாந்து துடுப்பாட்ட அணிக்கு எதிராக பல்லேகேலில் தனது 18 வயதில் அறிமுகமானார்.
குறிப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1993 பிறப்புகள்
சுஜான்பாயி
சுஜான்பாயி போன்சலே (Sujana Bai Bhonsle or Sujan Bai Bhonsle)  என்பவர் போன்சலே மரபைச் சேர்ந்த தஞ்சாவூர் மராட்டிய மன்னரான இரண்டாம் வெங்கோஜியின் மனைவி ஆவார். இவரது கணவர் இறந்த 1737 முதல் 1738இல் பதவியில் இருந்து இறக்கப்படும்வரை ஆட்சி செய்தார்.
ப. சிதம்பரம்
பழனியப்பன் சிதம்பரம் (P. Chidambaram, பிறப்பு: செப்டம்பர் 16, 1945) தமிழ்நாட்டைச் சேர்ந்த அரசியல்வாதியும், இந்தியாவின் முன்னாள் நிதி மற்றும் உள்துறை அமைச்சரும் ஆவார். தற்போது நாடாளுமன்ற மாநிலங்களவை உறுப்பினராக பதவி வகிக்கின்றார்.
வாழ்க்கைக் குறிப்பு
இவர் இந்தியாவின், தமிழ்நாடு, மாநிலத்தில் அமைந்துள்ள சிவகங்கை மாவட்டம், கண்டனூர் கிராமத்தில் நாட்டுக்கோட்டைச் செட்டியார் சமுதாயத்தில் பழனியப்பசெட்டியார், லட்சுமி தம்பதிக்கு செப்டம்பர் 16, 1945 ஆம் நாள் மகனாகப் பிறந்தார். ப. அண்ணாமலை, ப. லட்சுமணன் என்னும் இரு அண்ணன்களும் உமா என்னும் தங்கையும் இவருடன் பிறந்தவர்கள் ஆவர். , வழக்கறிஞராகப் பயிற்சிபெற்ற பொழுது உடன்பயிற்சி பெற்ற நளினி என்பவரைக் காதலித்தார். ஆனால், அக்காதலை சாதிவேறுபாட்டின் காரணமாக இவர் தந்தை பழனியப்பன் ஏற்க மறுத்தார். எனவே, நீதிபதி பி. எஸ். கைலாசம், சௌந்தரா கைலாசம் ஆகியோருக்கு மகளான, நளினியை 1968 திசம்பர் 11ஆம் நாள் பதிவுத்திருமணம் செய்துகொண்டார்; பின்னர் அவர் நண்பர்கள் சாந்தகுமார், சுதர்சனம் ஆகியோரின் முன்முயற்சியால் பெரியார் ஈ.வெ.ராமசாமி தலைமையில் பெரியார் திடலில் அவர்களது திருமணம் அறிவிக்கப்பட்டது. இவர்களுக்கு கார்த்தி என்ற மகன் உள்ளார்.
இந்திய தேசிய காங்கிரசில்
இவர், 1972ஆம் ஆண்டில் இந்திராகாந்தியின் தலைமையிலிருந்த இந்திய தேசிய காங்கிரசு கட்சியில் சி. சுப்பிரமணியத்தின் பரிந்துரையால் உறுப்பினர் ஆனார். 1973ஆம் ஆண்டில் அக்கட்சியின் தமிழ்நாடு மாநில இளைஞர் காங்கிரஸ் தலைவராக நியமிக்கப்பட்டார். 1976ஆம் ஆண்டு வரை அப்பொறுப்பை வகித்தார். அப்பொழுது பொதுவுடைமைக்கட்சியைச் சேர்ந்த மைதிலி சிவராமன், பின்னாளில் இந்து இதழின் ஆசிரியாராகப் பொறுப்பேற்ற என். ராம் ஆகியோடு இணைந்து ரேடிக்கல் ரிவ்யூ (Radical Review) என்னும் இதழை வெளியிட்டு வந்தனர்.
1976ஆம் ஆண்டில் காமராசர் மறைவிற்குப் பின்னர் சிண்டிகேட் காங்கிரசு என்னும் நிறுவன காங்கிரசு இந்திராகாந்தி தலைமையிலான இந்திய தேசிய காங்கிரசோடு இணைந்தபொழுது, சி. சுப்பிரமணியன் பரிந்துரையால், அந்நாளைய தமிழ்நாடு காங்கிரசு கமிட்டியின் தலைவர் கோ. கருப்பையா மூப்பனாரால் தமிழ்நாடு காங்கிரஸ் கமிட்டியின் பொதுச்செயலாளராக நியமிக்கப்பட்டு. 1976-77ஆம் ஆண்டில் அப்பதவியினை வகித்தார். நெருக்கடிநிலைக் காலத்தில் 1976ஆம் ஆண்டில் சிவகங்கை மாவட்டம் இராஜசிங்கமங்களத்தில் நடைபெற்ற கூட்டத்தில் இந்திராகாந்தியின் சொற்பொழிவை மொழிபெயர்த்து அவரின் அறிமுகத்தைப் பெற்றார்.
1985 ஆம் ஆண்டில் அகில இந்திய காங்கிரசு கமிட்டியின் (இந்திரா) இணைச் செயலாளர் ஆனார்.
தமிழ் மாநில காங்கிரசு
1996 சட்டமன்றத் தேர்தலில் இந்திய தேசிய காங்கிரசின் தலைவர் பி. வி. நரசிம்ம ராவ் ஜெயலலிதாவுடன் கூட்டணி அமைக்க முடிவுசெய்தார். ஆனால் காங்கிரசின் தமிழ்நாட்டு உறுப்பினர்களும் தலைவர்களில் பெரும்பாலானோரும் இதனை எதிர்த்தனர். அவர்கள் கோ. கருப்பையா மூப்பனார் தலைமையில் பிரிந்துசென்று தமிழ் மாநில காங்கிரசு என்ற புதியகட்சியை 1996 மார்ச் 29ஆம் நாள் தொடங்கினர். அக்கட்சியின் நிறுவுநர்களில் ஒருவராகப் ப.சிதம்பரம் விளங்கினார்.
காங்கிரசு சனநாயகப் பேரவைத் தொடக்கம்
2001 ஆம் ஆண்டில் தமிழ்மாநில காங்கிரசு கட்சி, அ.இ.அ.தி.மு.க.வுடன் கூட்டணி அமைத்தபொழுது அதனை எதிர்த்த ப.சிதம்பரம் காங்கிரசு சனநாயகப் பேரவை என்ற கட்சியை உருவாக்கி அதன் பொதுச்செயலாளர் ஆனார்.
மீண்டும் இந்திய தேசிய காங்கிரசில்
2004 ஆம் ஆண்டு பொதுத்தேர்தலில் காங்கிரசு சனநாயகப் பேரவையின் சார்பில் இந்திய தேசிய காங்கிரசின் சின்னத்தில் சிவகங்கை மக்களவைத் தொகுதியில் போட்டியிட்டு வென்று, அமைச்சரானார் ப. சிதம்பரம். அதனைத் தொடர்ந்து 2004 சூன் 5ஆம் நாள் நடைபெற்ற காங்கிரசு சனநாயகப் பேரவையின் பொதுக்குழு, செயற்குழு ஆகியவற்றின் முடிவின்படி அக்கட்சி 2004 நவம்பர் 25ஆம் நாள் இந்திய தேசிய காங்கிரசோடு இணைந்தது.
தேர்தலில் போட்டி
ப. சிதம்பரம் 1977ஆம் ஆண்டில் நடைபெற்ற இந்தியப் பொதுத்தேர்தலில் சிவகங்கை மக்களவைத் தொகுதியில் போட்டியிட சி. சுப்பிரமணியம் பரிந்துரைத்தார்; ஆனால் வாய்ப்பு வழங்கப்படவில்லை. மாறாக, 1977 தமிழ்நாடு சட்டமன்றத் தேர்தலில் காரைக்குடித் தொகுதியில் இந்திய தேசிய காங்கிரசின் சார்பில் போட்டியிட வாய்ப்பு வழங்கப்பட்டது. ஆனால் அதில் தோல்வியடைந்தார். இவர் சட்டமன்ற தேர்தலில் போட்டியிட்டது அந்த ஒரு முறைதான்.
அமைச்சர்
இவர் மத்திய நிதி அமைச்சராக இதுவரை 8 பட்ஜெட்களையும்,1 இடைக்கால பட்ஜெட்டையும் சிதம்பரம் அவர்கள் தாக்கல் செய்துள்ளார். மொரார்ஜி தேசாய்க்கு அடுத்து அதிக பட்ஜெட்களைத் தாக்கல் செய்தவர் என்ற பெருமையைப் பெற்றுள்ளார். 1997–98ஆம் ஆண்டு இவர் தாக்கல் செய்த பட்ஜெட், கனவு பட்ஜெட் என்று பத்திரிக்கைளால் போற்றப்பட்டது.
கைது
ஐ.என்.எக்ஸ் மீடியா என்ற நிறுவனம் அந்நிய முதலீட்டை முறைகேடாகப் பெறுவதற்காக ப. சிதம்பரம் உதவினார் என்னும் குற்றச்சாட்டில் 21 ஆகஸ்ட் 2019 அன்று இரவு சிபிஐ மற்றும் அமலாக்கதுறையினர் இவரைக் கைது செய்தனர்.
வெளி இணைப்புகள்
பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:சிவகங்கை மாவட்ட நபர்கள் பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:1945 பிறப்புகள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:இந்திய நிதியமைச்சர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழ்நாட்டைச் சேர்ந்த ஒன்றிய அமைச்சர்கள் பகுப்பு:மாநிலக் கல்லூரி மேனாள் மாணவர்கள் பகுப்பு:நாட்டுக்கோட்டைச் செட்டியார்கள்
மைதிலி இராமசுவாமி
மைதிலி இராமசுவாமி (பிறப்பு 6 ஜூன் 1954) என்பவர் பெங்களூரில் உள்ள டாட்டா அடிப்படை ஆராய்ச்சிக் கழகத்தின் செயல்பாட்டுக் கணிதத்திற்கான மையத்தின் இந்தியக் கணிதவியலாளர் மற்றும் கணிதத் துறையின் பேராசிரியர் ஆவார். இவரது ஆராய்ச்சியில் செயல்பாட்டுப் பகுப்பாய்வு மற்றும் பகுதி வேறுபாடு சமன்பாடுகளின் கட்டுப்பாடு ஆகியவை அடங்கும்.
கல்வி
மைதிலி மும்பைக்கு அருகில் உள்ள வங்கியாளர் குடும்பத்தில் பிறந்தார். குடும்பத்தினர் தொழில் காரணமாகக் குழந்தையாக இந்தியாவின் பிற பகுதிகளுக்கு அடிக்கடி சென்றார். கல்லூரி கல்வியினை மும்பையில் உள்ள பம்பாய் பல்கலைக்கழகத்தில் கணிதவியலில் கற்றார். முதுநிலை பட்டம்பெற்ற பின்னர், மைதிலி 1990-ல் பாரிஸில் உள்ள பியரி மற்றும் மேரி கியூரி பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை, சுர் டெஸ் கேள்விகள் டி சிமெட்ரி டான்ஸ் டெஸ் ப்ராப்ளம்ஸ் எலிப்டிக்ஸ் (நீள்வட்ட சிக்கல்களில் சமச்சீர் கேள்விகள்) ஹென்றி பெரெஸ்டிக்கி மேற்பார்வையில் தயார்செய்யப்பட்டது.
அங்கீகாரம்
மைதிலி இராமசாமி 2004ஆம் ஆண்டு கர்நாடக மாநில அறிவியல் மற்றும் தொழில்நுட்ப குழுமத்தின் கல்பனா சாவ்லா விருதை வென்றார். இந்த விருது அறிவியல் மற்றும் தொழில்நுட்பத் துறையில் சாதனைகளுக்காக இளம் பெண் விஞ்ஞானிக்கு வழங்கப்படுகிறது. இவர் இந்திய அறிவியல் கழக உறுப்பினராக 2007-ல் தேர்ந்தெடுக்கப்பட்டார். இவர் 2016-2017 வர்ஜீனியா பலதொழில்நுட்பக் கழகத்தின் மைக்கேல் ரெனார்டியாவின் ஆய்வகத்தில் ஆய்வு மேற்கொள்ள ஆராய்ச்சி நிதிபெற்றார்.
தக்கணக் கல்விச் சங்கம்
தக்கணக் கல்விச் சங்கம் (डेक्कन एज्युकेशन सोसायटी, Deccan Education Society) என்பது மகாராட்டிரத்தில் 43 கல்வி நிறுவனங்களைச் செயல்படுத்திவரும் பூனாவைத் தலைமையகமாகக் கொண்ட ஒரு அமைப்பாகும்.
1880 ஆம் ஆண்டில் விஷ்ணுசாஸ்த்ரி சிப்லுன்கரும் பால கங்காதர திலகரும் மகாதேவ் பல்லல் நம்ஜோஷியும் பூனாவில் நியூ இங்லிஷ் ஸ்கூலைத் தொடங்கினர். ஆங்கிலேய அரசாலும் கிறித்துவ சமயப் பரப்பாளர்களாலும் நடத்தப்படும் கல்வி நிலையங்கள் மட்டுமே பெரும்பான்மையான மக்களுக்கு கல்வியளிக்கும் நிலை இருந்தகாலத்தில் 1884 ஆம் ஆண்டு கோபால் கணேஷ் அகர்கர், வி எஸ் ஆப்தே, வி பி கேல்கர், எம் எஸ் கோலே, என் கே தாராப் ஆகியோருடன் இணைந்து தக்கணக் கல்விச் சங்கத்தை உருவாக்கினர். மக்களுக்கு கல்வித் தொண்டாற்றும் நோக்கில் உருவக்கப்பட்ட இச்சங்கத்தில் கோகலே கல்லூரி ஆசிரியராகப் பணியாற்றினார்.
மேற்கோள்கள்
பகுப்பு:கல்வி நிறுவனங்கள் பகுப்பு:மகாராட்டிராவில் கல்வி
முதல் நாட் போர் (குருச்சேத்திரப் போர்)
முக்கிய அம்சங்கள்
கௌரவர் அணியில் துச்சாதனன், படை முன்னணியில் சென்றான்; பாண்டவர் அணியில் பீமன், படை முன்னணியில் சென்றான். இருபக்கத்துப் படை வீரர்களுக்குள் வயதில் சிறியவனான அபிமன்யு, அனைவரிலும் மூத்தவரான வீடுமரை எதிர்த்துப் போரிட்டான். அபிமன்யுவின் தேர்க்கொடியில் கர்ணீகார மரம் பொன்னால் சித்தரிக்கப்பட்டு விளங்கிற்று முதல் நாட் போரில் பாண்டவர்களின் அணி மிகவும் பாதிப்புக்கு உள்ளானது. தருமன் பயந்தான்; துரியோதனன் மகிழ்ச்சியிற் திளைத்தான். "என்ன செய்வோம்?" என கிருஷ்ணனிடம் ஆலோசனை கேட்ட பாண்டவர்களின் மனதை கிருஷ்ணன் தேற்றினான்.
நிகழ்ந்த மரணங்கள்
1. விராடனுடைய மகன் உத்தரன் 2. விராடனுடைய இரண்டாம் மகன் சுவேதன்
உசாத்துணை
பகுப்பு:குருச்சேத்திரப் போர்கள்
எல்லப்புரம் ஊராட்சி ஒன்றியம்
எல்லப்புரம் ஊராட்சி ஒன்றியம், தமிழ்நாட்டின் - திருவள்ளூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். எல்லப்புரம் ஊராட்சி ஒன்றியம் ஐம்பத்தி மூன்று ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் பெரியபாளையம் ஊராட்சியில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, இவ்வூராட்சி ஒன்றியத்தின் மொத்தமக்கள் தொகை  1,20,509 ஆகும். அதில் பட்டியல் சாதிமக்களின் தொகை 44,541 ஆக உள்ளது. பட்டியல்பழங்குடிமக்களின் தொகை 4,264 ஆக உள்ளது.
ஊராட்சி மன்றங்கள்
எல்லப்புரம் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:திருவள்ளூர் மாவட்ட ஊராட்சி ஒன்றியங்கள்
மலபார் விரைவுத் தொடருந்து
மலபார் விரைவுத் தொடருந்து (ஆங்கிலம்: Malabar Express, மலையாளம்: മലബാര്‍ എക്സ്പ്രസ്സ്‌) என்பது இந்தியாவின் தென்மேற்குப் பகுதியான மலபார் கடற்கரைப் பகுதியில் ஓடும் தொடர்வண்டி ஆகும். இது மங்களூர் சென்ட்ரல் நிலையத்திற்கும் திருவனந்தபுரம் சென்ட்ரல் நிலையத்திற்கும் இடையே செல்லும். வட கேரளத்தையும் தென் கேரளத்தையும் இத்தொடர்வண்டி இணைக்கிறது. இத்தொடர்வண்டி முதலில் சென்னைக்கும் மலபாருக்கும் இடையே இயக்கப்பட்டது. மொத்தப் பயணத் தொலைவு 634 கிலோமீட்டர்கள் ஆகும்.
சான்றுகள்
பகுப்பு:கேரளத்தில் போக்குவரத்து பகுப்பு:இந்திய விரைவுவண்டிகள்
பேய் கிருஷ்ணன்
பேய் கிருஷ்ணன் என்பவர் தமிழ் திரையுலக நடிகராவார். இவர் எண்ணற்ற திரைப்படங்களில் சண்டை நடிகராக நடித்திருந்தாலும், தமிழில் நகைச்சுவை நடிகராகவே அறியப்படுகிறார்.
திரை வாய்ப்பு
1998 இல் படைப்பாளி என்ற சங்கத்தில் இணைந்து மாஸ்டர் ஆக்ஸ் பாபு என்பவருடன் தவுடு என்ற இந்தி திரைப்படத்தில் நடித்துள்ளார்.
சிவாஜி, முரளி இணைந்து நடித்த ராசாவே வா திரைப்படத்தில் சாராயக் கடை ஒன்றில் முரளியோடு சண்டை காட்சிகளில் நடித்துள்ளார்.
பிரபலமாதல்
சுந்தர் சி இயக்கத்தில் 2012 ஆம் ஆண்டு கலகலப்பு திரைப்படம் வெளியானது. இத் திரைப்படத்தில் நகைச்சுவை நடிகர் சந்தானம் நடித்திருந்தார். அவரின் அடியாட்களில் ஒருவராக கிருஷ்ணன் நடித்திருந்தார். சந்தானத்துடன் திமிங்கிலம், பேய், மண்டகசாயம் என மூன்று நபர்கள் எப்போதும் உடனிருப்பது போல காட்சிகள் இருக்கும். நாயகி அஞ்சலி தண்ணீரில் மூழ்கியதாக நினைத்து அனைவரும் தேட பேய் கிருஷ்ணன் சந்தானத்தை தூக்குவார். கலகலப்பு திரைப்படம் மூலம் மக்களிடம் வரவேற்பு பெற்றதால் பேய் கிருஷ்ணன் என்றே அறியப்பெறுகிறார்.
வெளி இணைப்புகள்
imdb
ஜம்சேத்ஜீ டாட்டா
ஜாம்செட்ஜி நுசர்வாஞ்சி டாட்டா (Jamshedji Nusserwanji Tata) (மார்ச் 3, 1839 - மே 19, 1904) இந்தியாவின் நவீன தொழில்துறையின் முன்னோடிகளுள் ஒருவராவார். இவர் இந்திய தொழில்துறையின் தந்தை என்று அறியப்படுகிறார். இவர் பாரிஸ் நகரத்திலேயே நீண்ட காலம் வசித்தார். இவர் இந்தியாவின் குஜராத் மாநிலத்திலுள்ள நவ்சாரி என்னுமிடத்தில் பிறந்தார். எஃகு உற்பத்திக்குப் பெயர்பெற்ற ஜாம்ஷெட்பூர் நகரத்திற்கு இவருடைய நினைவாகவே இவரது பெயர் சூட்டப்பட்டது. உலகின் பெரும் நன்கொடையாளர்கள் பட்டியலில் ஜாம்சேட் ஜி டாடா முதலிடம் பெற்றுள்ளார்.
இளமைக் காலம்
ஜம்சேத்ஜீ நசர்வான்ஜி டாட்டா 1839ஆம் வருடம் மார்ச் மாதம் 3-ஆம் தேதி தெற்கு குஜராதில் உள்ள  நவ்சாரி என்ற சிறு நகரத்தில் வாழ்ந்த நசர்வான்ஜி டாடா மற்றும் அவர் மனைவி ஜீவன்பாய் டாடாவிற்கு மகனாகப் பிறந்தார். பார்சி 	சரத்துஸ்திர புரோகிதர்கள் குடும்பத்தில் டாடாதான் முதல் வணிகராகத் திகழ்ந்தார். குடும்பத்தின் குலத்தொழிலான புரோகிதத்தை நசர்வான்ஜி தேர்ந்தெடுத்திருந்தால் வழக்கமான ஒன்றாக இருந்திருக்கும். ஆனால் துணிவுமிக்க இளைஞனான டாடா பாரம்பரியத்தைத் தகர்த்து தன் குடும்பத்திலேயே வணிகத்தில் நுழைந்த முதல் மனிதனாகத் திகழ்ந்தார். அவர் தன் வியாபாரத்தை அன்றைய பம்பாயாக இருந்த இன்றைய மும்பையில் ஆரம்பித்தார்.
தனது 14-வது வயதில் தன் தந்தையுடன் மும்பைக்கு வந்த ஜம்சேத்ஜீ டாடா எல்பின்ஸ்டோன் கல்லுாரியில் இன்றைய இளங்கலைப் பட்டத்திற்கு இணையான 'க்ரீன் ஸ்காலர்' -ஆக படிப்பை முடித்தார். அவர் மாணவனாக இருக்கும்போதே ஹிராபாய் தாபு என்ற பெண்ணை மணந்தார். 1858-ல் கல்லுாரியிலிருந்து பட்டம் பெற்ற அவர் தனது தந்தை வேலை செய்த வணிக நிறுவனத்தில் தன்னை இணைத்துக்கொண்டார். அச்சமயம் 1857 -ன் இந்திய புரட்சிக்காரர்களாக கருதப்பட்டு பிரிட்டிசு அரசாங்கத்தால் அடக்கப்பட்ட கொந்தளிப்பான காலகட்டமாக இருந்தது.
இறப்பு
1900-ஆம் ஆண்டு வியாபார விஷயமாக ஜெர்மனிக்குச் சென்றபோது, டாடா நோய்வாய்ப்பட்டார். ஆபத்தான நிலையிலிருந்த அவர் நெளகீமில் 19 மே 1904 ல் காலமானார். இங்கிலாந்தின் வோகிங், புரூக்வுட் மயானத்திலுள்ள, பார்சியினருக்கான இடுகாட்டில் புதைக்கப்பட்டார்.
மேற்கோள்கள்
பகுப்பு:டாட்டா குழுமம் பகுப்பு:இந்தியத் தொழிலதிபர்கள் பகுப்பு:1839 பிறப்புகள் பகுப்பு:1904 இறப்புகள் பகுப்பு:1880களில் இந்தியா பகுப்பு:20 ஆம் நூற்றாண்டு இந்தியத் தொழிலதிபர்கள்
போலந்து
போலந்தின் உருவாக்கம், இன்றைய போலந்து நாட்டுக்குள் அடங்கும் பகுதிகளை ஆண்ட முதலாம் மியெசுக்கோ (Mieszko I) 966 ஆம் ஆண்டில் கிறித்தவ சமயத்தைத் தழுவியதுடன் தொடர்பானதாகக் கடுதப்படுகின்றது. 1025 ஆம் ஆண்டில் போலந்து இராச்சியம் உருவானது. 1569ல் லுப்லின் ஒன்றிய ஒப்பந்தம் கைச்சாத்திடப்பட்டு, போலந்து-லித்துவேனியப் பொதுநலவாயம் உருவாக்கப்பட்டதன் மூலம், போலந்து, லித்துவேனியப் பெரிய டச்சியுடன் நீண்டகாலக் கூட்டுறவு ஒன்றை ஏற்படுத்திக்கொண்டது. 1795 ஆம் ஆண்டில், போலந்தை, பிரசிய இராச்சியம், உருசியப் பேரரசு, ஆசுத்திரியா ஆகியவை தங்களுக்குள் பிரித்துக் கொண்டதால், இந்த உறவு முடிவுக்கு வந்தது. 1918 ஆம் ஆண்டில், போலந்து, இரண்டாவது போலந்துக் குடியரசு ஆக விடுதலை பெற்றுக்கொண்டது. 1939 செப்டெம்பரில், இரண்டாம் உலகப் போரின் தொடக்கத்தில், செருமனிக்கும் உருசியாவுக்கும் இடையிலான மோலோட்டோவ்-ரிப்பென்ட்ராப் ஒப்பந்தத்தைத் தொடர்ந்து இரு நாடுகளும் போலந்தைத் தமக்குள் பங்கு போட்டு ஆக்கிரமித்துக் கொண்டன. ஏறத்தாழ ஆறு மில்லியன் போலந்து மக்கள் இப்போரில் இறந்தனர். பல ஆண்டுகளுக்குப் பின்னர் போலந்து, சோவியத் ஒன்றியத்தின் செல்வாக்கு வட்டத்துள் அடங்கியதான போலந்து மக்கள் குடியரசாக உருவாகி 1989 வரை நிலைத்திருந்தது. 1989 ஆம் ஆண்டுப் புரட்சியின் போது 45 ஆண்டுக்கால பொதுவுடைமை ஆட்சி தூக்கி எறியப்பட்டு சனநாயக ஆட்சி நிறுவப்பட்டது.
இரண்டாம் உலகப் போரின்போது பெரும் அழிவுகளுக்கு உட்பட்டிருந்தும், போலந்தின் பெரும்பாலான பண்பாட்டுச் செல்வங்கள் பாதுகாக்கப்பட்டுள்ளன. தற்போது மொத்தமாக 14 யுனெசுக்கோ உலக பாரம்பரியக் களங்கள் போலந்தில் உள்ளன. பொதுவுடைமை ஆட்சி நீக்கப்பட்ட பின்னர், மனித வளர்ச்சி தொடர்பில் போலந்து அதியுயர் தரத்தை எட்டியுள்ளது.
வரலாற்றுக்கு முந்திய காலம், 966 வரை
இன்று போலந்து என அறியப்படும் பகுதியில் முற்காலத்தில் பல்வேறு இனக்குழுக்கள் வாழ்ந்ததாக வரலாற்றாளர்கள் கூறுகின்றனர். இவர்களின் இனம், மொழி என்பவை தொடர்பில் கருத்து வேறுபாடுகள் நிலவுகின்றன. இப் பகுதிக்குள் சிலாவிய மக்கள் நுழைந்த காலம், வழி என்பவை தொடர்பிலான விடயங்கள், சர்ச்சைக்கு உரிய முக்கியமான கருப்பொருட்களாக உள்ளன.
தொல்பழங்கால அல்லது முன்வரலாற்றுப் போலந்து தொடர்பிலான முக்கிய தொல்லியல் கண்டுபிடிப்பு, பிசுக்குப்பின் (Biskupin) அரண் குடியிருப்பு ஆகும். இது, கிமு 700 ஆம் ஆண்டுக் காலப்பகுதியைச் சார்ந்த முந்திய இருப்புக் காலத்தின் லுசாத்தியப் பண்பாட்டுக்கு உரியது. கிபி 960ல் கிறித்தவ மதத்துக்கு மாறும்வரை, போர், வளமை, செழிப்பு என்பவற்றுக்கான "சுவேத்தோவிட்" என்னும் சிலாவியக் கடவுள் மீது போலந்து மக்கள் நம்பிக்கை வைத்திருந்தனர்.
புவியியல்
thumb|left|200px|போலந்தின் [[நில அமைப்பு]] போலந்து, அகலக்கோடுகள் 49°, 55° வ ஆகியவற்றுக்கும், நெடுங்கோடுகள் 14° and 25° கி ஆகியவற்றுக்கும் இடையில் பலவகையான புவியியல் பகுதிகளை உள்ளடக்கி அமைந்துள்ளது. வடமேற்கில் அமைந்துள்ள பால்டிக் கடற்கரை பொமரேனிய விரிகுடாவில் இருந்து, கிடான்சுக் வளைகுடா வரை நீண்டுள்ளது. இக்கரையோரத்தில் பல மணற் பள்ளங்களும், கரையோர ஏரிகளும், மணற் குன்றுகளும் காணப்படுகின்றன. பெரும்பாலும் நேர்கோடாக அமைந்துள்ள இக் கரையோரத்தில் இசுட்டெச்சின் குடா (zczecin Lagoon), புச்கு விரிகுடா (Bay of Puck), விசுட்டுலா குடா என்பன குழிவுகளாக அமைந்து காணப்படுகின்றன. நடுப் பகுதியும், வடக்கின் ஒரு பகுதியும் வட ஐரோப்பியச் சமவெளியில் அமைந்துள்ளன.
இத் தாழ்நிலங்களில் இருந்து சற்று உயரத்தில், பிளீசுட்டோசீன் பனிக்கட்டிக் காலத்தில் உருவான பனியாற்றுப் படிவுகளையும் பனியாற்று ஏரிகளையும் கொண்ட நான்கு குன்றுப் பகுதிகள் உள்ளன. இவ்வேரிப் பகுதிகள் பொமரேனியன் ஏரி மாவட்டம், பெரும் போலிய ஏரி மாவட்டம், கசுபிய ஏரி மாவட்டம், மசுரிய ஏரி மாவட்டம் என்பனவாகும். இவற்றுள் பெரிய மசுரிய ஏரி மாவட்டம், வடகிழக்குப் போலந்தின் பெரும் பகுதியில் பரந்துள்ளது.
வட ஐரோப்பிய தாழ்நிலங்களுக்குத் தெற்கில் சிலேசியா, மசோவியா ஆகிய பகுதிகள் அமைந்துள்ளன. இப்பகுதிகளில் அகலமான பனிக்கட்டிக்கால ஆற்றுப் பள்ளத்தாக்குகள் உள்ளன. மேலும் தெற்கே போலந்தில் மலைப் பகுதிகள் அமைந்துள்ளன. போலந்தின் தெற்கு எல்லையை ஒட்டி, கார்ப்பதியன் பலைகளில் மிகவும் உயரமான தாத்திரா மலை உள்ளது.
நிலவியல்
thumb|left|200px|தென்மேற்குப் போலந்தின் கர்க்கோனேசே மலையில் சிலேசியப் பாறைப் பகுதியில் உள்ள [[கருங்கல்லிலான வெளிப்படுபாறை.]] போலந்தின் நிலவியல் அமைப்பு, கடந்த 60 மில்லியன் ஆண்டுகளில் ஏற்பட்ட ஐரோப்பா, ஆப்பிரிக்கா ஆகியவற்றின் கண்ட மோதுகையினாலும், வட ஐரோப்பாவின் நான்காம் நிலை உறைபனிப் பரவலினாலும் ஏற்பட்டது. இவ்விரு செயற்பாடுகளும், சுடேட்சு, கார்ப்பதியன் ஆகிய மலைகளை உருவாக்கின.
போலந்திலுள்ள ஒரேயொரு பாலைவனம் சகுளம்பியே டபிரோஃப்சுக்கி பகுதியில் பரந்துள்ளது. இது பிளெடோஃப் பாலைவனம் என அழைக்கப்படுகிறது. தெற்குப் போலந்தில் உள்ள இப் பாலைவனம், 32 சதுர கிலோமீட்டர் (12 சதுர மைல்) பரப்பளவு கொண்டது. இது ஐரோப்பாவில் அமைந்துள்ள ஐந்து இயற்கைப் பாலைவனங்களுள் ஒன்று. இந்த அகலக்கோட்டுப் பகுதியில் உள்ள வெப்பம் கூடிய பாலைவனமும் இதுவே. "பிளெடோஃப்" பாலைவனம், பல ஆயிரம் ஆண்டுகளுக்கு முன்னர் உருகிய பனியாறு ஒன்றினால் ஏற்பட்டது. சிறப்புத் தன்மை கொண்ட நிலவியல் அமைப்பு இதற்கான முக்கிய காரணியாக இருந்துள்ளது. மணல் படையின் தடிப்பு சராசரியாக 40 மீட்டரும் (131 அடி), மிகக் கூடிய தடிப்பு 70 மீட்டர் (230 அடி) ஆகவும் உள்ளது. இது, விரைவாகவும், ஆழமாகவும் நீர் வடிந்தோடுவதற்கு இலகுவாக இருக்கிறது.
நீர்ப்பரப்புகள்
thumb|left|200px|மொட்லின் பகுதியில் [[விசுட்டுலா ஆறு.]] போலந்தில் உள்ள மிக நீளமான ஆறு, விசுட்டுலா. இது 1,047 கிலோமீட்டர் (651 மைல்) நீளமானது. போலந்தின் மேற்கு எல்லையின் ஒரு பகுதியாக அமையும் ஓடெர் ஆறு 854 கிலோமீட்டர் (531 மைல்) நீளமும், அதன் கிளையாறான வர்த்தா 808 கிலோமீட்டர் (502 மைல்) நீளமும் கொண்டது. விசுட்டுலாவின் கிளையாறான பக் ஆறு 772 கிலோமீட்டர் (480 மைல்) நீளமானது.விசுட்டுலா, ஓடெர் ஆகிய ஆறுகளும், பொமரேனியாவில் உள்ள பல சிறிய ஆறுகளும் பால்டிக் கடலில் கலக்கின்றன. லினா, அங்கிரப்பா ஆகிய ஆறுகள் பிரெகோல்யா ஊடாக பால்டிக்கில் விழுகின்றன. "செர்னா அன்சா", "நெமன்" ஊடாக பால்டிக் கடலில் கலக்கின்றது. போலந்தின் பெரும்பாலான ஆறுகள் பால்டிக் கடலிலேயே கலக்கின்ற போதும், கருங்கடலில் கலக்கும் ஒராவா, தன்யூப் ஆகியவற்றின் சில கிளையாறுகள் போலந்தின் "பெசுக்கிட்சு" பகுதியிலேயே உற்பத்தியாகின்றன. கிழக்கு "பெசுக்கிட்சு" பகுதியில் உற்பத்தியாகும் சில ஊற்றுக்களும் "டினியெசுட்டர் ஆறு" வழியாகக் கருங்கடலில் கலக்கின்றன.
thumb|right|200px|தென்கிழக்குப் போலந்தில் உள்ள குர்ட்கோவியெச், [[உயர்வளிமிகு ஏரி]] போலந்தின் ஆறுகள் மிகப் பழைய காலத்தில் இருந்தே போக்குவரத்துக்குப் பயன்பட்டுவந்தன. எடுத்துக்காட்டாக, வைக்கிங்குகள் விசுட்டுலா, ஓடெர் ஆகிய ஆறுகளூடாகத் தமது நீள்கப்பல்களில் பயணம் செய்தனர். மத்திய காலத்திலும், நவீன காலத் தொடக்கத்திலும், போலிய-லித்துவேனியப் பொதுநலவாயம் ஐரோப்பாவின் "தானியக் கூடை" ஆக இருந்தபோது, வேளாண்மை உற்பத்திகளை விசுட்டுலா ஆற்றினூடாக "கிடான்சுக்" வரை எடுத்துச் சென்று, அங்கிருந்து ஐரோப்பாவின் பிற பகுதிகளுக்கு அனுப்பினர்.
ஒவ்வொன்றும் 1 எக்டேர் (2.47 ஏக்கர்) பரப்பளவு கொண்ட ஏறத்தாழப் பத்தாயிரம் வரையிலான ஏரிகளைக் கொண்ட போலந்து, உலகில் அதிக அளவு ஏரிகளைக் கொண்ட நாடுகளுள் ஒன்றாகத் திகழ்கின்றது. ஐரோப்பாவில் பின்லாந்து மட்டுமே போலந்திலும் கூடிய ஏரி அடர்த்தி கொண்ட நாடாக உள்ளது. 100 சதுர கிலோமீட்டருக்கு (39 சதுர மைல்) மேல் பரப்பளவு கொண்ட மசூரியாவில் உள்ள சினியார்டுவி ஏரி, மாம்ரி ஏரி என்பனவும், பொமரேனியாவில் உள்ள லெப்சுக்கோ ஏரி, டிராவ்சுக்கோ ஏரி என்பன போலந்தின் மிகப் பெரிய ஏரிகளுள் அடங்குகின்றன.
நிலப் பயன்பாடு
thumb|left|200px|பல்வேறு நிலத்தோற்றங்கள் கலந்த மசூரியப் பகுதி போலந்தின் நிலப்பகுதியில் 28.8% காடுகளாக உள்ளன. அரைப் பங்குக்கும் மேற்பட்ட நிலப்பகுதி வேளாண்மைக்கு ஒதுக்கப்பட்டுள்ளது. பயிர்ச்செய்கைக்கு உரிய நிலப் பரப்பளவு குறைந்து வருகின்ற போதும், எஞ்சிய பயிர் நிலங்களில் செறிவான வேளாண்மைச் செய்கை இடம்பெற்று வருகின்றது.
3,145 சதுர கிலோமீட்டர் (1,214 மைல்) பரப்பளவு கொண்ட, போலந்தின் நிலப்பரப்பில் 1% ஆன பகுதி பாதுகாக்கப்பட்ட 23 போலந்து தேசியப் பூங்காக்களுள் அடங்குகிறது. மசூரியா, கிராக்கோ-செசுட்டோச்சோவா மேட்டுநிலம், கிழக்கு பெசுக்கிட்சு ஆகிய பகுதிகளில் இன்னும் மூன்று தேசியப் பூங்காக்கள் அமைப்பதற்குத் திட்டம் உள்ளது. இவை தவிர, நடுப் போலந்தில், ஆறுகளையும் ஏரிகளையும் அண்டிய ஈரநிலங்களும், வடக்கின் கடற்கரைப் பகுதிகளும் சட்டப்படி காக்கப்பட்டுள்ளன. பல இயற்கை ஒதுக்ககங்களையும் பிற காக்கப்பட்ட பகுதிகளையும் அண்டி, ஏறத்தாழ 120 பகுதிகளை நிலத்தோற்றப் பூங்காக்கள் என அறிவித்துள்ளனர்.
தற்காலப் போலந்து வேளாண்மைக்கான சிறப்பான வாய்ப்புக்களைக் கொண்டுள்ளது. இங்கே 2 மில்லியன்களுக்கு மேற்பட்ட தனியார் பண்ணைகள் உள்ளன. உருளைக் கிழங்கு, ராய் தானியம் ஆகியவற்றின் உற்பத்தியில், ஐரோப்பாவில் முதன்மை வகிப்பது போலந்தே. இனிப்பு பீட் கிழங்கு, கோதுமையினதும் ராயினதும் கலப்பினமான டிரிட்டிக்கேல் என்பவற்றின் உற்பத்தியிலும் போலந்து உலகின் முன்னணி நாடுகளுள் ஒன்று. இதனால் சில வேளைகளில் போலந்தை, ஐரோப்பிய ஒன்றியத்தின் எதிர்காலத் "தானியக் கூடை" எனக் குறிப்பிடுவது உண்டு. எனினும், வேளாண்மைத் துறையில் 16% தொழிலாளர்கள் ஈடுபட்டுள்ள போதும், நாட்டின் வேளாண்மை உற்பத்தி மிகவும் குறைவாகவே உள்ளது. சிறிய பண்ணைகள் பெருமளவில் இருப்பதன் காரணமாகவே, இத் தொழிற்துறையில் செயல்திறன் குறைவாக இருப்பதாகக் கூறுகின்றனர். அரசாங்க மட்டத்தில் வேளாண்மைச் சீர்திருத்தங்கள் பற்றிப் பேசப்பட்டு வருவதால் எதிர் காலத்தில் நிலைமை மாறுவதற்கு வாய்ப்புண்டு.
வெளியிணைப்புகள்
பகுப்பு:ஐக்கிய நாடுகள் சபையின் உறுப்பு நாடுகள்
கவுதமி வேம்புநாதன்
கௌதமி வேம்புநாதன் என்பவர் இந்திய நடிகை ஆவார். இவர் தமிழ் திரைப்படங்களிலும், தொலைக்காட்சி தொடர்களிலும் நடித்துள்ளார். சுந்தர் சி இயக்கத்தில் 2010 இல் வெளிவந்த நகரம் மறுபக்கம் திரைப்படத்தில் நடிகர் வடிவேலுவுடன் நகைச்சுவை வேடத்தில் நடித்து புகழடைந்தார். ஸ்டைல் பாண்டியாக வருகின்ற வடிவேலுவின் வீட்டு முதலாளியாக நடித்திருந்தார். இத்திரைப்படத்தில் சுந்தர் சியும் கௌதமியும் சாடையில் பேசும் காட்சியில் 'இரண்டா மாமி' என வடிவேலு இவரைப் பார்த்து கேட்கும் கேள்வி பிரபலமாக இணையத்தில் வலம் வந்தது.
பிறப்பும் குடும்பமும்
தமிழ்நாட்டின் தஞ்சாவூரில் செப்டம்பர் 12ஆம் தேதி பிறந்தார்.
திரை வாழ்க்கை
கவுதமி ராஜீவ் பிரசாத் இயக்கிய அகல்யா என்ற தொலைக்காட்சி நாடகத்தில் அறிமுகமானார். இத்தொடரில் ஷியாம் கணேஷுடன் இணைந்து நடித்தார். ஜீ தமிழில் முரளியுடன் இணைந்து நிறம் மாறாத பூக்கள் தொடரில் எதிர் நாயகியாக நடித்து வருகிறார்.
ஆதாரங்கள்
பகுப்பு:தமிழ்த் திரைப்பட நகைச்சுவை நடிகைகள்
தி கார் மாகாணம்
தி கர் கவர்னரேட் அல்லது தி கர் மாகாணம் (Dhi Qar Governorate ذي قار   ) என்பது தெற்கு ஈராக்கில் உள்ள  ஒரு மாகாணம் ஆகும். இந்த மாகாணத்தின் தலைநகராக நசிரியா உள்ளது. 1976 க்கு முன்னர் இந்த மாகாணம் முந்தாஃபிக் மாகாணம் என்று அழைக்கப்பட்டது. பண்டைய ஈராக்கிய நாகரிகமான சுமேரியாவின் மையப்பகுதியாக தி கார் மாகாணம் இருந்தது, மேலும் இந்த மாகாணத்தில் ஊர், எரிது, லகாசு, லார்சா, கிர்சு, உம்மா, பேட்-திபிரா போன்ற வரலாற்றுசிறப்புமிக்க இடிபாடுகள் அடங்கியுள்ளன. மாகாணத்தின் தெற்கு பகுதி மெசொப்பொத்தேமியாவின் சதுப்பு நிலங்களால் சூழப்பட்டுள்ளது.
நவீன தி கார்
1990 களின் நடுப்பகுதியில் ஆளுநராக இருந்தவரான தாஹிர் ஜலீல் ஹபுஷ் அல்-திக்ரிதி, பின்னர் அவர் நாட்டின் காவல்துறைத் தலைவராகவும், 1999 இல் ஈராக் புலனாய்வு சேவையின் இயக்குநராகவும் இருந்தார்.
மக்கள்வகைப்பாடு
மாகாணத்திம் மக்கள் தொகையானது ஏறக்குறைய 2,000,000 ஆகும். இவர்களில் முக்கியமாக சியா அராபியர் உள்ளனர். தெற்கு சதுப்பு நிலப்பகுதியானது பாரம்பரியமாக சதுப்புநில அரேபியர்களின் தாயகமாக உள்ளது.
2007 ஆம் ஆண்டு நிலவரப்படி, இப்பகுதி மிகவும் மோசமான வறுமை நிலவும் பகுதியாக உள்ளது. வேலையின்மை விகிதம் 31%, வறுமை விகிதம் 32%. என உள்ளது.
குறிப்புகள்
பகுப்பு:ஈராக்கின் மாகாணங்கள் பகுப்பு:Coordinates on Wikidata
அர்ச்சனா சர்மா
அர்ச்சனா சர்மா (Archana Sharma) என்பவர் புகழ்பெற்ற இந்தியத் தாவரவியலாளர், உயிரணு மரபியலாளர், உயிரணு உயிரியலாளர் மற்றும் உயிரணு நச்சியிலாளர் ஆவார். இவர் உடல்வழி இனப்பெருக்கம் செய்யும் தாவரங்களில் மேற்கொண்ட ஆய்வுகள், முதிர் உயிரணுக்களின் உட்கருத் தூண்டல் பிரிதல், தாவரங்களில் வேறுபட்ட திசுக்களில் டி. என். ஏ. பெருக்கத் தோற்றத்திற்கான காரணம், பூக்கும் தாவரங்களின் உயிரணு மூலம் வகைப்படுத்துதல், நீரில் ஆர்சனிக் விளைவு முதலிய பிரிவுகளில் மேற்கொண்ட ஆராய்ச்சிக்காக நன்கு அறியப்பட்டவர்.
ஆரம்பகால வாழ்க்கையும் கல்வியும்
அர்ச்சனா சர்மா 1932ஆம் ஆண்டு பிப்ரவரி 16 நாளன்று புனேயில் கல்வியாளர் குடும்பம் ஒன்றில் பிறந்தார். இவரது குடும்பத்தினைச் சார்ந்த ஒருவர், பேராசிரியர் என்.பி. முகர்ஜி; பிகானேரில் வேதியியல் பேராசிரியர் பணியாற்றியவர். சர்மா ஆரம்பக் கல்வியினை ராஜஸ்தானில் உள்ள பள்ளிகளில் முடித்தார். பின்னர் கல்லூரிக் கல்விக்காக பிகானேர் சென்றார். அங்குத் தனது இளம் அறிவியல் பட்டத்தினைப் பெற்ற பின்னர், 1951ஆம் ஆண்டு முது அறிவியல் பட்டப் படிப்பினை கொல்கத்தா பல்கலைக்கழகத்தில் தாவரவியல் துறையில் முடித்தார். இதனைத் தொடர்ந்து முனைவர் பட்டத்தினை 1955 ஆம் ஆண்டும் முது முனைவர் பட்டத்தினை 1960ஆம் ஆண்டும் தாவரவியல் துறையில் கொல்கத்தாப் பல்கலைக்கழகத்தில் முடித்தார். இவரது உயிரணு மரபியல், மனித மரபியல் மற்றும் சுற்றுச்சூழல் பிறழ்வு ஆகியவற்றில் ஆய்வு மேற்கொண்டதன் நிபுணத்துவம் பெற்றார். கொல்கத்தாப் பல்கலைக்கழகத்தில் அறிவியலில் முதுமுனைவர் பட்டம் பெற்ற இரண்டாவது பெண்மணி என்ற பெருமையினைப் பெற்றார்.
ஆய்வு வெளியீடுகள்
சர்மா மேற்கொண்ட ஆய்வின் விளைவாக, 10 புத்தகங்களையும் 300 முதல் 400 ஆராய்ச்சி கட்டுரைகளையும் வெளியிட்டுள்ளார். குரோமோசோம் டெக்னிக்சு-தியரி அண்ட் பிராக்டிஸ் என்ற புத்தகத்தைத் தனது கணவரும் சக பேராசிரியருமான அருண் குமார் சர்மாவுடன் இணைந்து 1965இல் வெளியிட்டார். உயிரணு உயிரியல் மற்றும் அதனுடன் தொடர்புடைய கட்டுரைகளை வெளியிடும் பன்னாட்டு ஆய்விதழான நியூக்ளியஸின் நிறுவனர் ஆவார். இந்த ஆய்விதழின் தொகுப்பாசிரியராக 2007 வரை பணியாற்றினார். இவர் இந்தியத் தேசிய அறிவியல் கழகத்தின் செயல்முறைகள், இந்தியப் பரிசோதனை உயிரியல் ஆய்விதழ்களின் ஆசிரியர் குழுவில் பணியாற்றினார்.
தனிப்பட்ட வாழ்க்கை
சர்மா சகப் பேராசிரியரான அருண்குமார் சர்மாவை என்பவரை மணந்தார். அருண்குமார் இந்திய உயிரணுவின் தந்தை என்று பலரால் கருதப்படுகிறார். சர்மா ஜனவரி 14, 2008 அன்று இறந்தார்.
மேற்கோள்கள்
பகுப்பு:இந்திய அறிவியலாளர்கள் பகுப்பு:பத்ம பூசண் விருது பெற்றவர்கள் பகுப்பு:சாந்தி ஸ்வரூப் பட்நாகர் விருது பெற்றவர்கள்
எஸ். சுந்தர்ராஜ்
'''எஸ். சுந்தர்ராஜ்''' ஓர் தமிழக அரசியல்வாதி. பரமக்குடி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர். தற்போது தமிழக அரசின் கைத்தறி மற்றும் துணிநூல் துறை அமைச்சராக பணியாற்றி வருகிறார். இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள்
குரோமியம்(III) சல்பைடு
குரோமியம்(III) சல்பைடு (Chromium(III) Sulfide) என்பது Cr2S3 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். இது குரோமியத்தின் மூவிணைய திறன் சல்பைடு உப்பு ஆகும்.
தயாரிப்பு
குரோமியம்(III) ஆக்சைடுடன் ஐதரசன் புளோரைடு வினைபுரிவதால் குரோமியம்(III) சல்பைடு உண்டாகிறது.
பண்புகள்
குரோமியம்(III) சல்பைடு பழுப்பும் கருப்பும் கலந்த நிறத்தில் தூளாகக் காணப்படுகிறது. தண்ணீரில் கரையாத இச்சேர்மம் 1350 0 செல்சியசு வெப்பநிலையில் உருகுகிறது. குறைவான நிலைப்புத்தன்மை கொண்ட இச்சேர்மம் தேவையான அளவுக்குச் சூடாக்கும் போது காற்று அல்லது ஆக்சிசனால் ஆக்சிசனேற்றப்படுகிறது.
பாதுகாப்பு
மனிதர்களிடம் புற்றுநோய் ஊக்கியாக குரோமியம்(VI) இருக்கிறது என்பது உறுதியாக நிருபிக்கப்பட்டுள்ளது. மற்ற குரோமியம் உப்புகளுடன் ஒப்பிடுகையில் குரோமியம்(III) சல்பைடு தண்ணீரில் குறைந்த அளவில் கரையும் என்பதால் குறைவான நச்சுத்தன்மை கொண்டதாக விளங்குகிறது. குரோமியம்(III) குரோமியம்(IV) உப்புகளாக ஆக்சிசனேற்றம் அடையும்போது அதிகமான நச்சுத்தன்மையும் புற்று நோயாக்கும் தன்மையும் உண்டாகிறது. எனவே குரோமியத்தைப் பகுதிப் பொருளாகக் கொண்டுள்ள சேர்மங்களைக் கையாளும் போது உரிய பாதுகாப்பு நடவடிக்கைகள் மேற்கொண்டு உடலுக்குள் செல்வதைத் தவிர்க்க வேண்டும்.
மேற்கோள்கள்
பகுப்பு:குரோமியம் சேர்மங்கள் பகுப்பு:சல்பைடுகள்
ஆம்ஸ்டர்டம் வானூர்தி நிலையம் ஸ்கைபோல்
ஆம்ஸ்டர்டம் வானூர்தி நிலையம் (Amsterdam Airport Schiphol Luchthaven Schiphol) நெதர்லாந்தின் முதன்மை பன்னாட்டு வானூர்தி நிலையம் ஆகும். ஆம்ஸ்டர்டம் நகரின் தென்மேற்கில் 20 நிமிடங்கள் (4.9 NM ) தொலைவில் ஹார்லெம்மர்மீர் நகராட்சியில் அமைந்துள்ளது. இந்த வானூர்தி நிலையம் கேஎல்எம், ஏர்கேபிளை, கொரென்டன் டச்சு ஏர்லைன்ஸ், மார்ட்டின் ஏர், டிரான்சாவியா போன்ற வான் போக்குவரத்து நிறுவனங்களுக்கு முனைய நடுவமாக அமைந்துள்ளது. மேலும் டெல்டா ஏர்லைன்சிற்கு ஐரோப்பிய முனைய நடுவமாகவும் விளங்குகிறது. இது ஒரு வானூர்தி நிலைய நகரம் எனக் கருதப்படுகிறது.
வெளி இணைப்புகள்
பகுப்பு:நெதர்லாந்து வானூர்தி நிலையங்கள்
ஷோபா காஸ்தி
alt=Man presents award to woman|வலது|thumb| காஸ்தி, இந்தியக் குடியரசுத்தலைவர் [[ராம் நாத் கோவிந்த்திடமிருந்து நாரி சக்தி விருதைப் பெறுகிறார்]] ஷோபா காஸ்தி (Shobha Gasti) இந்தியாவின் கர்நாடக மாநிலத்தில் உள்ள பெல்காமில் உள்ளார். இவர் 1997 இல் "மகிளா அபிவ்ருதி மாட்டு சம்ரக்சனா சமஸ்தே" (MASS) என்பதை நிறுவினார். இது கர்நாடகாவில் 360 கிராமங்களில் உள்ள முன்னாள் தேவதாசி பெண்கள் தங்கள் வாழ்க்கையில் முன்னேற உதவுகிறது. 2,500 உறுப்பினர்களுடன் ஆரம்பித்து, 2014ல் 3,600 பங்கேற்பாளர்களைக் கொண்டிருந்தது. 45 வயதுக்கு மேற்பட்ட முன்னாள் தேவதாசிகளுக்கு ஓய்வூதியம் வழங்குவதில் நிறுவனம் வெற்றி பெற்றது. "குழந்தை உரிமைகள் மற்றும் நீங்கள்" (CRY) போன்ற குழுக்களுடன் இணைந்து பணியாற்றி குழந்தைகளின் உரிமைகளையும் காஸ்தி ஊக்குவிக்கிறார்.
இவரது பணியைப் பாராட்டி, 2022ல் இந்தியக் குடியரசுத்தலைவர் ராம் நாத் கோவிந்த் அவர்களால் 2021 நாரி சக்தி விருது வழங்கப்பட்டது
சான்றுகள்
பகுப்பு:வாழும் நபர்கள் பகுப்பு:நாரி சக்தி விருது பெற்றவர்கள் பகுப்பு:இந்தியப் பெண் செயற்பாட்டாளர்கள்
வாணாதிராஜபுரம் நடுத்தெரு மன்மதீஸ்வரர் கோயில்
வாணாதிராஜபுரம் நடுத்தெரு மன்மதீஸ்வரர் கோயில் தமிழ்நாட்டில் நாகபட்டினம் மாவட்டம், வாணாதிராஜபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீப விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1314
1314 (MCCCIV) ஒரு சாதாரண கிரிகோரியன் ஆண்டாகும்.
இறப்புகள்
*